google/wiki40b huggingface dataset:
Thomas Aasen Markeng

Sesongen 2016/17

Markeng deltok i Junior-NM i skihopping 2017, og kom der på niendeplass i stor bakke.

Sesongen 2017/18

Han deltok i NM normalbakke i oktober, og kom der på 23.-plass. 
I Junior-NM i skihopping 2018 vant han stor bakke på Lillehammer. I junior-NM i laghopp fikk han gull sammen med Jesper Ødegaard og Jonas Bratlien på laget Oppland 1. I Junior-VM på ski 2018 deltok han på Norges lag som fikk bronse i lagkonkurransen. I normalbakken individuelt kom han på 14.-plass. 
Han vant Norgescupen i skihopping 2017/18 sammenlagt, med 928 poeng. I Kontinentalcupen i skihopping 2017/18 kom han på 77.-plass sammenlagt med 72 poeng.
Statens byggeskikkpris

Statens byggeskikkpris er blant de mest anerkjente norske prisene for god arkitektur. Prisen kan tildeles personer og virksomheter, private og offentlige, som gjennom planlegging og/eller bygging har bidratt vesentlig til  å heve, fornye og utvikle den allmenne byggeskikken.  
Byggeskikk må i denne sammenheng ikke bare forstås som tradisjonell arkitektur. Juryen legger vekt på ny teknologi og nye ideer, og at bygningene tilpasses natur- og kulturlandskapet og bidrar til stedsidentitet. I nyere tid har også energibehov, miljøvennlige løsninger og universell utforming blitt vektlagt.
Prisen ble første gang delt ut i 1983, og deles ut årlig. Juryen oppnevnes av kommunal- og regionalministeren, og Husbanken er juryens sekretariat. Overrekkelsen gjøres av kommunalministeren.
En rekke kommuner har opprettet lokale byggeskikkpriser eller lokale arkitekturpriser.
Vizrt

Historie

Vizrt ble startet som Pilot Broadcast Systems i 1997 med den hensikt å lage grafikk for nyhetsrommene til journalistene i TV2. I 1999 slo Pilot Broadcast Systems seg sammen med australske Peak Software Technologies og tok navnet vizrt. I november 2014 mottok selskapet et tilbud om oppkjøp for 2,5 milliarder kroner.
Veblen-effekten

Veblen-effekten er et økonomisk begrep som beskriver en spesiell type konsumentatferd, oppkalt etter den norsk-amerikanske økonomen Thorstein Bunde Veblen. Veblen-effekten innebærer at når prisen på en vare stiger, så stiger også etterspørselen etter den varen, altså en motsatt virkning enn tradisjonell konsumentatferd ved prisstigninger. Årsaken til denne effekten er at konsumenten tror han imponerer andre ved å demonstrere sin velstand, siden han velger å kjøpe når andre velger ikke å kjøpe. Dette betyr at konsumenten ilegger prisen selv en positiv nytteverdi.
Siden konsumenten foretar et valg som er mer kostbart enn andre, forutsetter dette at konsumenten er i stand til å ta et slikt valg, og dermed er denne effekten mest aktuell i markeder der det er et betydelig innslag av konsumenter med stor disponibel inntekt. Hvis effekten er tilstrekkelig sterk, kan den mer enn oppveie for den negative effekten en prisstigning har, slik at man i realiteten får en stigende etterspørselsfunksjon, men det trenger ikke være tilfelle.
Rotviklere

Utseende

Små til middelsstore (de norske artenes vingespenn 9-16 millimeter), gråaktige viklere. Forvingen har ofte spredte, lysere skjell, og noen arter har en hvit eller gul flekk (gjerne kommaformet) ved forvingens bakkant.

Levevis

Disse viklerne har larver som utvikler seg på røttene og den nedre delen av stengelen på planter i kurvplantefamilien, særlig ryllik, reinfann og prestekrage.

Utbredelse

Slekten er utbredt i hele Europa bortsett fra Island, også i Nord-Afrika, det nordlige Asia og Nord-Amerika.
Rekursjon

Rekursjon er (periodisk) gjentakelse, det vil si at noe gjentar seg eller vender tilbake.

Rekursjon i språkvitenskap

Innen lingvistikken har naturlige språk i tillegg til å bruke slike grammatiske kategorier den viktige egenskapen at de organiserer elementer i rekursive strukturer. En substantivfrase kan inneholde en annen substantivfrase, og en bisetning kan inneholde en annen bisetning. Substantivfrasen kongen av Danmarks sønns favorittsjokolade er et eksempel på dette. Rekursjon var kjent i lingvistikken tidligere (for eksempel gjennom Jespersen), men det var først etter publiseringen av Noam Chomskys bok Syntactic structures i 1957 at man forsto rekkevidden av dette aspektet ved naturlige språk.
Lud, sønn av Heli

Lud (walisisk: Lludd map Beli Mawr) var, i henhold til Geoffrey of Monmouths pseudohistoriske verk Historia Regum Britanniae og beslektete middelaldertekster, en påstått konge av Britannia i førromersk tid. Han som grunnla London og ble gravlagt i Ludgate. Geoffrey hevder at han var den eldste sønnen av kong Heli, og etterfulgte sin far på den britiske tronen. Han ble selv etterfulgt av sin bror Cassibelanus.
Det er mulig at Lud kan forbindes med den walisiske mytologiske figuren Lludd Llaw Eraint (tidligere skrevet som Nudd Llaw Eraint), beslektet med irske mytologiske Nuada Airgetlám, en konge av Tuatha Dé Danann, og den brytoniske guden Nodens. Han var imidlertid en adskilt figur i walisisk tradisjon og er vanligvis behandlet som sådan.

I litteraturen

I henhold til Geoffrey var Lud en konge som bygget byer og befestet Trinovantum (London), som han særlig var glad i. Geoffrey har konstruert pseudo-etymologisk forklaring på navnet «London» ved at det er avledet fra «Caer Lud», det vil si «Luds festning». Stedsnavnets egentlige etymologi er dog noe helt annet. Da han døde ble gravlagt i Ludgate, den vestligste porten i Londons bymur. Også her hevdet Geoffrey at Ludgate var oppkalt etter Lud, men den egentlige etymologien er annerledes. Hans to sønner, Androgeus og Tenvantius, var ennå ikke gamle nok, og han ble da etterfulgt av sin bror Cassibelanus.
I de walisiske versjonene av Geoffreys Historia Regum Britanniae, vanligvis referert til kollektivt som Brut y Brenhinedd, er han kalt Lludd fab Beli, således etablerer en forbindelse til den tidlige mytologiske figuren Lludd Llaw Eraint. En uavhengig walisisk prosafortelling, Cyfranc Lludd a Llefelys («Fortellingen om Lludd og Llefelys»), er lagt til en del versjoner av Brut. Den har også blitt bevart uavhengig, og i denne formen ble den inkludert i samlingen kjent som Mabinogion. I henhold til denne fortellingen har Lludd en bror ved navn Llefelys som ble konge av Frankrike mens Lludd var konge av Britannia. I løpet av Lludds styre ble Britannia rammet av tre store pestsykdommer, men var i stand til overkomme dem alle ved hjelp av råd fra sin bror.

Kong Lud i City of London

Som nevnt hevdet Geoffrey at Luds navn var opprinnelsen til Ludgate (kalt for Porth Llydd i Brut y Brenhinedd), en betydelig porthvelving inn til City of London, foruten at Geoffrey hevdet at det var navnet for selv London også. Richard Verstegan avviste dette allerede på 1600-tallet. Den virkelige etymologien for Ludgate er imidlertid fra det angelsaksiske begrepet hlid-geat et vanlig angelsaksisk ordsammensetting i betydningen «bakdør» eller «svingport».).
Forfalne statuer av kong Lud og hans to sønner, som tidligere sto i porten, men ble fjernet derfra på ordre av dronning Elisabeth I og siden plassert i portalen til kirken St Dunstan-in-the-West ved Fleet Street i London. Det er uklart når statuene ble framstilt, kanskje i slutten av 1500-tallet, ettersom Ludgate ble ombygd i 1586.
Det var en pub i veikrysset Ludgate Circus som ble kalt for «King Lud», nå omdøpt til «Leon», men medaljonger av kong Lud kan bli sett på dens taklinjer og over døren.
I Zingari League

I Zingari League var en engelsk amatørfotballiga basert i Liverpool, England. Den ble gunnlagt i 1895  og spilte sin siste sesong 2005-06 da den gikk sammen med Liverpool County Football Combination og dannet Liverpool County Premier League. Den nye ligaen tok County Combinations plass i det engelske ligasystemet og som farmerliga til North West Counties Football League. Den var en gang i tiden en farmerliga til North West Counties Football League.
Hvert år fra 1919 til ligaen ble lagt ble det spilt en kamp mot Lancashire Amateur League.

I Zingari Combination

I Zingari Combination var helt fra starten en liga for reservlagene i I Zingari League. Selv om den ligaen ble kagt ned fortsetter I Zingari Combination sin virksomhet, men nå med lag fra Liverpool County Premier League (og med førstelaget fra en klubb, Mexoc). Combination har vært i gang siden 1904.
Vaduz erkebispedømme

Historie

Området som i dag utgjør Liechtenstein, lå helt fra senromersk tid under Chur bispedømme, som var det eldste bispesetet nord for Alpene.
Reformasjonen fikk aldri fotfeste i området, og katolisismen er derfor den dag i dag den fremherskende trosretningen i fyrstedømmet (76 %) – i tillegg til å være statsreligion.
På grunn av den romerske kuriens bestrebelser etter å tilpasse bispe- til statsgrenser ble Liechtenstein i 1997 løst fra Chur bispedømme. Det skjedde ved opprettelsen av Vaduz erkebispedømme gjennom pave Johannes Paul II den 2. desember 1997. En medvirkende årsak skal ha vært at Wolfgang Haas i sin tid som biskop av Chur var omstridt i bispedømmet sitt.
Pavens nuntius i Sveits, Francesco Canalini, er også nuntius for Liechtenstein.
Iarucanga

Utseende

Middelsstore, slanke, gule og svarte trebukker. Artene etterligner giftige biller i familien rødvinger (Lycidae). Dekkvingene er utvidete i spissen Antennene er svarte, litt lengre enn kroppen, de innerste leddene med utstående, svarte hår. Pronotum er sylindrisk, dekkvingene er smale ved roten, utvidete bak, med en opphøyd lengderibbe.

Utbredelse

Slekten er vidt utbredt i Sør-Amerika (det nordvestlige Brasil, Fransk Guyana, Ecuador og Bolivia).
Idiopsebium

Utseende

Middelsstor, avlang, mørke trebukker med korte, gule dekkvinger. Det er nokså stor forskjell mellom kjønnene, hannen er mindre og kortere enn hunnen med lengre antenner, større hode og kjever, smalere pronotum og forholdsvis lengre bein. Antennene er noe sagtakkede og litt over halvparten så lange som kroppen hos hunnen, omtrent så lange som kroppen hos hannen. Pronotum er avrundet sekskantet, gjerne med lys kant. Dekkvingene er forkortede til små skjell og dekker ikke bakkroppen, gulaktige, gjerne med en svart flekk, flygevingene (bakvingene) stikker ut bak dekkvingene og gjør at disse billene overflatisk minner om veps. Beina er rødlige, bakbeina er ganske lange og kraftige

Utbredelse

Artene er utbredt i Sør-Afrika og Togo.
Retno Marsudi

Liv og virke

Marsudi var ambassadør i Norge fra 2005 til 2008. Hun fikk i 2006 sideakkreditering som ambassadør i Island. Deretter var hun til 2012 var hun sjef for Europa- og Amerika-avdelingen i det indonesiske utenriksdepartementet. Hun var den første kvinne som fikk en så høy stilling. Hun har tidligere ledet multilaterale og bilaterale forhandlinger på vegne av Indonesia. I 2012 ble hun ambassadør i Nederland.
Marsudi ble i 2014 Indonesias første kvinnelige utenriksminister.
Kong Harald utnevnte i 2011 Marsudi til kommandør med stjerne av Den Kongelige Norske Fortjenstorden «for særlig fortjenstfullt virke for fremme av de norsk-indonesiske forbindelser».
Visitationszone

Visitationszone (eventuelt besigtigelses- og visitationszone) er i Danmark et avgrenset område hvor politiet uten en konkret mistanke om at et straffbart forhold er begått av den pågjeldende, kan visitere borgere og undersøke tøy og tasker. Formålet er å kontrollere om de forbipasserende bærer ulovlige kniver eller våpen på seg. Politiet kan også gjennomsøke biler og andre kjøretøyer i sonen.
Visitationszoner etableres med hjemmel i politiloven § 6, som blant annet fastslår at politidirektøren skal gi en skriftlig begrunnelse for etableringen av sonen, dens utstrekning og det tidspunkt beslutningen gjelder for.
Azanus

Utseende

Ganske små og spinkle blåvinger uten stjerter på bakvingene. Oversiden er blekt blåfiolett hos hannene, mer brunlig hos hunnene. Undersiden er lysbrun med hvite tverrstreker og noen runde, svarte flekker på bakvingen.

Utbredelse

Slekten er utbredt i Afrika og det sørvestlige Asia. Den forekommer ikke i Europa, men to arter lever i Marokko og på Kanariøyene.
Molly of Denali

Molly of Denali er en amerikansk-kanadisk animert tv-serie produsert av Atomic Cartoons og WGBH Kids for PBS Kids og CBC Television. Serien hadde premiere den 15. juli 2019.
Stortingets valgkomité

Stortingets valgkomité er en fast komité på Stortinget. Komiteens hovedoppgave er å fordele Stortingets representanter på de faste komiteene, og foreta forhandlinger mellom partigruppene om disse. Valgkomiteen trer også i funksjon ved fordelingen av vervene i Stortingets presidentskap. Valgkomiteen brukes også ellers i forbindelse med valg Stortinget skal foreta.
Valgkomiteen består av 37 stortingsrepresentanter. Ved sammensettingen tas hensyn til partigruppenes størrelse, samt geografi. Det er også vararepresentanter som innkalles etter behov.
By the Sea

Om filmen

Filmen har kinopremiere i USA 13. november 2015, mens den foreløpig ikke har fått noen dato i Norge.

Handling

Foregår i Frankrike midt i 1970-årene. Vanessa, en tidligere danser, og hennes ektemann Roland, en amerikansk forfatter, reiser gjennom landet sammen. De ser ut til å vokse fra hverandre, men når de stopper i en stille by ved sjøen begynner de å forme bånd til noen av innbyggerne, som eieren av den lokale barkafeen og en hotelleier.
Wikipedia på svensk

Historie

Tre måneder etter at engelskspråklig Wikipedia hadde blitt startet, begynte en av dens grunnleggere, Jimmy Wales, å utveksle e-post med den svenske dataprogrammereren Linus Tolke om å starte en svenskspråklig Wikipedia. På det tidspunktet var Wikipedia etablert på engelsk, katalansk og tysk. 25. april 2001 ble det bestemt at det også Wikipedia på svensk skulle bli startet, og 3. mai 2001 ble den etablerte som den fjerde språkversjonen av Wikipedia. I Wikipedias første år ble artikkelhistorikken ofte slettet, så det er usikkert hvilken artikkel som var den første. Den eldste bevarte artikkelen er «Götaland», som ble opprettet 23. mai, da det antakelig allerede fantes et titalls artikler skrevet av Tolke. 
I november 2002 begynte aktivitetsnivået å ta seg opp. Antallet aktive brukere økte fra 6 til 21, og antallet artikler økte fra knapt 400 i oktober 2002 til 1 700 på mindre enn en måned. En måned senere hadde de 37 aktive brukerne opprettet over 4 400 artikler.
I begynnelsen konkurrerte svenske Wikipedia med susning.nu, en wiki opprettet av Lars Aronsson i 2001. I mai 2003 var susning.no verdens nest største wiki, men på grunn av flere kontroverser rundt grunnleggerens autoritet, motforestillinger mot innføringen av reklame på nettsiden og mangelen på gode verktøy for å bekjempe vandalisme, valgte flere profilerte susning-bidragsytere å bytte over til Wikipedia på svensk i 2003–2004. Den 14. januar 2005 gikk Wikipedia på svensk forbi susning i antall artikler.

Utmerkelser

I 2005 kåret Internetworld svenskspråklige Wikipedia til årets nest beste nytteside, etter Eniro of foran Nationalencyklopedin.
Clausirion

Utseende

Middelsstore, avlange, blanke trebukker, enten brunrøde eller svarte med rødt pronotum. Antennene er omtrent så lange som kroppen hos hunnene, betydelig lengre hos hannene. Pronotum er tønneformet, omtrent så langt som bredt. Dekkvingene er avsmalnende bakover og ender i en skarp tann. Beina er slanke.

Levevis

Larvene lever i død ved, mest av løvtrær.

Utbredelse

Slekten utbredt i Fransk Guyana, Guyana, Brasil og Bolivia.
Rörtjärnen

Rörtjärnen er et tjern i Offerdals sogn i Krokom kommune, Jämtland, Sverige. Tjernet er 78,7 hektar stort, og ligger i en høyde på 475 meter over havet. Det har fått sitt navn fordi det har rike forekomster av røye, som heter röra på jemtsk. Røyene her blir bare om lag 12–16 cm store, og fisk som blir fanget i tjernet har blitt satt ut i andre innsjøer med et bra resultat når det gjelder tilvekst.
Rörtjärnen blir drenert via Rörtjärnbäcken til Långan, og videre til Indalsälven.
Like vest for Rörtjärnen ligger vannskillet, som gjør at terreng lengre vest hører til Kallsjöns nedbørfelt. Vannet på begge sider havner uansett til slutt i Indalsälven.
Sonya Yoncheva

Liv og karriere

Yoncheva studerte klaver og sang i Plovdiv, senere studerte hun sang ved konservatoriet i Genève, der hun i 2009 tok en mastergrad i klassisk sang.
Hun startet karrieren som barokk- og tidligmusikksanger og har blant annet sunget Phani/Zima i Rameaus Les Indes galantes, Fortuna i Monteverdis L’incoronazione di Poppea, Giunone i Monteverdis Il ritorno d'Ulisse in patria og  Cleopatra i Händels Giulio Cesare.
Senere har hun innlemmet klassiske og romantiske roller i repertoaret, eksempelvis Violetta i Verdis La traviata, Donna Elvira i Mozarts Don Giovanni, Grevinne Almaviva i Mozarts Le nozze di Figaro, tittelrollen Lucia i Donizettis Lucia di Lammermoor og Leïla i Bizets Les pêcheurs de perles.
Yoncheva har opptrådt ved en rekke operahus, deriblant Teatro alla Scala i Milano, Teatro Real i Madrid, Metropolitan Opera i New York og Alte Oper i Frankfurt. Hun har arbeidet med blant andre William Christie, Sting, Plácido Domingo, Emmanuelle Haïm, Vladimir Cosma, Elvis Costello, James Conlon, Bryn Terfel, Erwin Schrott, Vittorio Grigolo, Ottavio Dantone, Fabio Biondi, Giovanni Antonini og Alain Gilbert.
Yonchevas yngre bror, Marin Jontsjev, er en kjent popsanger i Bulgaria.
Pitesamer

Pitesamer er en gruppe blant samene i Norge og Sverige. Det som skiller pitesamene fra andre samer er først og fremst språket og geografien. 
Navnet pite kommer fra Sverige og ble en betegnelse på de samene som bodde ved Piteälven, på den tiden svenskene delte inn samene i forskjellige samiske grupper etter de store dalførene i Nord-Sverige. Deres tradisjonelle bo- og reindriftsområder strekker seg fra Arvidsjaur og Arjeplog i øst (Sverige) til Saltenfjorden i nord, sørsiden av Saltfjellet i sør og helt vest til kysten (Norge).  Trolig har pitesamene brukt hele dette området i større utstrekning enn det de har gjort de siste to hundre år. På grunn av politikken som har vært ført i forhold til pitesamene både i Norge og Sverige har de fleste blitt bofaste, noe som også ble sett på som at de oppgav det samiske.  
I 1905 ble grensen mellom Norge og Sverige stengt. Som følge av dette fikk pitesamene valget om hvilket land de ville bo i. Å flytte rein over grenselinjen måtte opphøre. Dette førte igjen til at det både på norsk og svensk side ble oppdelt nye reindriftsdistrikter. Siden den nye politikken førte til at de var for mange som drev med rein, ble nordsamisktalende samer fra Karesuando tvangsflyttet til de ledige områdene i det pitesamiske området.
De pitesamene som ble bofaste mistet etter hvert sitt eget morsmål. I tillegg til at politikken også begrenset bruken av språket. Ofte brukes begrepene fornorskning på norsk side og forsvenskning på svensk side om denne politikken.

Historiske innblikk

I den gamle kirka i Gildeskål hadde samene sin egen inngang. De bakerste kirkebenkene er også forbeholdt «lapper og beiarværinger» (beiarværingene var på den tiden også stort sett samer som var blitt bofaste). 
Utenfor kirkegården ved Gildeskål kirke finnes det ei spesiell grop som kalles for «lappgrøvva», den  ble brukt som fellesgrav for samene. 
I 1724 ble det oppført et Finnekapell i Beiarn med hjelp av Thomas von Westen for å misjonere blant samene der.
I Sverige ble mange pitesamer brukt som «slaver» i tvangsarbeide ved sølvgruvene i Nasafjellet på sørsiden av Saltfjellet.

Idag

I dag (2008) forsøker man å redde restene av det pitesamiske. Lokalt er det dannet foreninger for å samle den dokumentasjonene som finnes. Den 20. juni 2002 ble Salten pitesamiske forening (Salto Bihtesamiid Searvi) grunnlagt. Det er også noe materiale som ennå ikke er foreldet og underlagt taushet, i arkivene. Det er skrevet veldig lite om bredden av det samiske samfunnet siden det har vært en for sterk fokusering på at det samiske er synonymt med reindrift.
Short Sandringham

Bakgrunn

Sunderland-prototypen fløy 16. oktober 1937 og de første Sunderland ble levert til RAF i 1938. Det ble utviklet 4 forskjellige varianter Mark I – Mark V, og flyet ble bygget i 749 eksemplarer. Mange av disse gikk tapt under krigen, endel gjenværende Sunderland (ca. 40) ble i etterkrigstiden bygget om til sivile passasjerfly og fikk navnet Sandringham Mark I og II. Forskjellen på disse var at Mark I-versjonen var utstyrt med Bristol Pegasus motorer, mens Mark II var utstyrt med Pratt & Whitney R-1830-9OB Twin Wasp motorer.
Flyene ble levert til sivile selskaper som BOAC i Storbritannia. ALFA i Argentina , Ansett, TEAL og QANTAS i Australia, CAUSA i Uraguay og Det Norske Luftfartsselskap (DNL) i Norge.
Collide

Om filmen

Filmen har premiere i USA sommeren 2016.

Handling

En amerikansk turist blir involvert i en gruppe av dopsmuglere som føreren deres, men han ender opp på flukt fra smuglerne på Kölns høyhastighetsmotorveier.
Eritreas landbruksdepartement

Oversikt

Departementet ble opprettet i 1993, rett etter at Eritrea fikk sin selvstendighet fra Etiopia. Den nåværende ministeren er Arefaine Berhe og har sittet i posisjonen siden 1997 da han overtok for Tesfai Ghirmazion.
Landbruk er den viktigste økonomiske aktiviteten i Eritrea.
Eritrea har 565 000 hektar (1.396.000 dekar) av dyrkbar jord og permanente avlinger. Tre fjerdedeler av Eritreas folk er småbønder avhengig upålitelige nedbøren å brødfø familier som gjennomsnittlig fem barn. Selv om disse bøndene har opplevd relativ fred og gode avlinger siden mai 1991, har matproduksjonen ikke kunnet holde tritt med en raskt voksende befolkning. Avlinger har vært variabel på grunn av nedbør variasjoner og skadedyrangrep. Den nåværende regjeringen oppløste den tidligere etiopiske militære regimets markedsføring styre og gjenopptar private markeder for landbruksprodukter.
Avlinger i 2004 inkluderte sorghum, 56 700 tonn, hirse, 11 600 tonn, bygg, 16 900 tonn, og hvete, 17 200 tonn. Belgfrukter, er grønnsaker, frukt, sesamfrø og linfrø har også vokst.
Krig, avskoging og erosjon forårsaket ca 70-80% av befolkningen til å bli avhengige av matvarehjelp. Hæren er involvert i landbrukets restaurering, bevis på regjeringens engasjement for landbruksreform